Esimesel pildil on looduslikult heinamaalt pärit nurmenukud, teisel väheke ebaharilikum variant peenrast. Sain tema mullu Liisalt, kes nägi seda teepervel õitsemas ja ei suutnud näppe  maasse löömata mööda minna. Ise ta seda oma aeda ei tahtnudki, aga kasvama ka ei saanud sinna jätta:) Igatahes suur tänu Liisale:). Eelmise aasta kahest äbarikust on selleks kebadeks kasvanud korralik puhmas. Eks tal ole hea roosi all mõnuleda. Rammu rohkem kui mujal ikkagi. Roosiks on eelmisel aastal Käina kevadlaadalt ostetud roos Blue Rhapsody, kes tundus enne nurmenukkude pildistamist suhteliselt elutu, kuid kui nurmenuku lehed kahte lehte lükkasin, nägin päris asjalikku pungakest kasvamas. Nii et,  armsad roosisõbrad, ärge kandke veel oma roose maha. Küll nad kosuvad.